માનવમિત્ર, ગુજરાત : આપણા દેશમાં નદીને એક માતાની જેમ પૂજવામાં આવે છે. પરંતુ શું આપણે તે માતાને સ્વસ્થ રાખીએ છીએ? આ અત્યારનો એક મોટો સવાલ છે. આ વાત ગુજરાતની સાબરમતી નદીની છે. ગુજરાતને મોડલ સ્ટેટ તરીકે ઘણીવાર રજૂ કરવામાં આવે છે પરંતુ સચ્ચાઇ કઇક અલગ જ દેખાઇ રહી છે. ગુજરાતની સાબરમતી નદીમાં પ્રદૂષણની માત્રા ઝડપથી વધી રહી છે. ગુજરાતમાં એવી 20 નદીઓ છે કે જેમા પ્રદૂષણનું પ્રમાણ વધુ નજરે ચડ્યુ છે. એક આંકડા મુજબ દેશમાં સોથી વધુ પ્રદૂષિત નદીઓ હોય તેવા રાજ્યમાં ગુજરાતનું સ્થાન ચોંથુ છે.